ଭୁବନେଶ୍ୱର, ଅକ୍ଟୋବର ୨(ଲୋକାଲ ୱାୟାର): ଶାନ୍ତି ଦିନରେ ଯୁଦ୍ଧ । ଅହିଂସାର ମନ୍ତ୍ର ଦେଇଥିବା ବାପୁଜୀଙ୍କ ୧୫୦ତମ ଜନ୍ମବାର୍ଷିକୀ ଉପଲକ୍ଷେ ଆଜି (ବୁଧବାର) ବକ୍ସ ଅଫିସରେ ମୁକ୍ତିଲାଭ କରୁଛି ଦୁଇଟି ସିନେମା ।
ଗୋଟିଏ ହେଲା ଆକ୍ସନ ଥ୍ରିଲର୍ ଫିଲ୍ମ 'ୱାର୍' ଏବଂ ଅନ୍ୟଟି ଏପିକ୍ ଆକ୍ସନ ତେଲଗୁ ଫିଲ୍ମ 'ସେରା ନର୍ଶିମା ରେଡ୍ଡୀ' । ତେଣୁ ଉଭୟରେ ଯୁଦ୍ଧ ହିଁ ଦେଖିବାକୁ ମିଳିବ ।
ଅନ୍ୟପକ୍ଷରେ ଦୁଇଟି ଯାକ ସିନେମାକୁ ଭଲ ଦର୍ଶକୀୟ ଆଦୃତି ସାଙ୍ଗକୁ ଭଲ ବ୍ୟବସାୟ କରିବ ବୋଲି ବିଶେଷଜ୍ଞ ମତ ରଖିଛନ୍ତି । ଭୁବନେଶ୍ୱରର ସମସ୍ତ ପ୍ରେକ୍ଷାଳୟରେ ଏହି ଦୁଇଟି ଚଳଚ୍ଚିତ୍ର ମୁକ୍ତିଲାଭ କରୁଛି ।
'ସେରା'କୁ ନେଇ ଦ୍ୱନ୍ଦ୍ୱ ଉପୁଜିଥିଲା । ସେନସର୍ ବୋର୍ଡ ନିର୍ଦ୍ଦେଶ ପରେ ସେଥିରେ ପରିବର୍ତ୍ତନ କରାଯାଇଥିବା ସୂଚନା ମିଳିବା ପରେ ଏହାର ରିଲିଜକୁ ବିରୋଧ କରାଯିବ ନାହିଁ ବୋଲି ବିଭିନ୍ନ ସଙ୍ଗଠନ ପକ୍ଷରୁ କୁହାଯାଇଛି ।
ସୂଚନାନୁଯାୟୀ ସିନେମାରେ ୧୮୪୬ରେ ସଙ୍ଗଠିତ ବିଦ୍ରୋହକୁ ପ୍ରଥମ ବୋଲି ଚିତ୍ରଣ କରାଯାଇଥିବାରୁ ଏହାକୁ ବିରୋଧ କରାଯାଇଥିଲା ।
'ୱାର୍'କୁ ଟକ୍କର୍ ଦେବାକୁ ଆସୁଛି 'ସେରା' । ଚଳିତ ବର୍ଷର ଆଉ ଏକ ବିଗ୍ ବଜେଟ୍ ଏବଂ ବଡ଼ ବଡ଼ ଷ୍ଟାରଙ୍କୁ ନେଇ ଆସୁଛି 'ସେରା' ।
ଆନ୍ଧ୍ରର ନରସିଂହ ରେଡ୍ଡୀଙ୍କ ଦ୍ୱାରା ୧୮୪୬ରେ ସଙ୍ଗଠିତ ବିଦୋହକୁ ନେଇ ପ୍ରସ୍ତୁତ ହୋଇଛି ଏହି ସିନେମା । ଏହାର ଲିଡରେ ଅର୍ଥାତ୍ ନର୍ସୀମା ରେଡ୍ଡୀ ଭୂମିକାରେ ଚିରଞ୍ଜୀବ ଅଭିନୟ କରିଛନ୍ତି ।
ଅତିଥି କଳାକାର ଭାବେ ଅମିତାଭ ବଚ୍ଚନ, ରାମଚରଣ ଓ ଅନୁଷ୍କା ସେଟ୍ଟୀ ନଜର ଆସିବେ । ୨୭୦କୋଟି ଟଙ୍କା ଖର୍ଚ୍ଚରେ ପ୍ରସ୍ତୁତ ଏହି ସିନେମା ୪ଟି ଭାଷାରେ ରିଲିଜ୍ ହେଉଛି ।
ସେହିପରି ଦୁଇ ସୈନିକଙ୍କ ଭିତରେ ଲଢ଼େଇକୁ ନେଇ ଗତିଶୀଳ ସିନେମା 'ୱାର'ର କାହାଣୀ । ଆଦିତ୍ୟ ଚୋପ୍ରା ପ୍ରଯୋଜିତ ୟଶରାଜ ଫିଲ୍ମସ ବ୍ୟାନରରେ ନିର୍ମିତ ଏହି ସିନେମାର ନିର୍ଦ୍ଦେଶନା ଦେଇଛନ୍ତି ସିଦ୍ଧାର୍ଥ ଆନନ୍ଦ ।
ସିନେମାରେ ହ୍ରିତିକ୍ ରୋଶନ, ଟାଇଗର ଶ୍ରଫ୍, ବାଣୀ କପୁର ପ୍ରମୁଖ ଭୂମିକାରେ ଅଭିନୟ କରିଛନ୍ତି ।
ଏଥିରେ ମୋଟ୍ ୫ଟି ଗୀତ ଥିବାବେଳେ ଗୀତ ଲେଖିଛନ୍ତି କୁମାର ଏବଂ ସଙ୍ଗୀତ ସଂଯୋଜନା କରିଛନ୍ତି ବିଶାଳ-ଶେଖର । ଏହି ସିନେମାରେ ପ୍ରଥମ ଥର ପାଇଁ ହ୍ରିତିକ୍ ଏବଂ ଟାଇଗର୍ ଏକାଠି ନଜର ଆସିବେ ।
ତେଣୁ ଦର୍ଶକ ଉତ୍ସୁକତାର ସହ ପରଦାରେ ଦୁହିଁଙ୍କ ଅଭିନୟ ସାଙ୍ଗକୁ ଡ୍ୟାନ୍ସ ଏବଂ ଫାଇଟ୍ ଦେଖିବାକୁ ଅନାଇ ବସିଛନ୍ତି । ହଲିଉଡ ଏବଂ କୋରିଆର ଦୁଇଜଣ ପ୍ରସିଦ୍ଧ କୋରିଓଗ୍ରାଫର କୋରିଓଗ୍ରାଫି କରିଛନ୍ତି ।
ଅଡିଓ ରିଲିଜରୁ ଏ ଝଲକ ମିଳିସାରିଥିବାବେଳେ ଏବେ ରିଲିଜକୁ ଅପେକ୍ଷା । ଦୀର୍ଘ ୧୩ବର୍ଷ ପରେ ୟଶରାଜ ଫିଲ୍ମସ ବ୍ୟାନରକୁ ହ୍ରିତିକ୍ ଫେରିଥିବାରୁ ପ୍ରଯୋଜନା ସଂସ୍ଥା ତାଙ୍କ ଉପରେ ଭରସା କରିଛି ।
ଏଣେ ସିନେମାର ସଫଳତା ନେଇ ପୂରା ଟିମ୍ ଆଶାବାଦୀ ରହିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
